La venda de vehicles elèctrics a Espanya creix - FULLS DELS ENGINYERS\nDes del mes de gener i fins al mes d’agost s’han venut quasi 3.000 vehicles elèctrics, dades que dibuixen un creixement del 98% respecte a l’any 2015. Si als elèctrics purs, hi sumem aquells vehicles amb diferents tipus de motors híbrids, la xifra augmenta considerablement, segons dades aportades pel Clúster d’Eficiència Energètica de Catalunya.\nAixí mateix, el nombre de matriculacions ha arribat a les 20.000, un 4% del total de vehicles venuts. Aquestes són les xifres que demostren que Catalunya es troba en un procés de transició energètica, tal i com ha afirmat Albert Mitjà, president del Clúster d’Eficiència Energètica de Catalunya (CEEC), que també destaca la importància del vehicle elèctric en el procés de transició energètica que està duent a terme Catalunya en quant a la reducció d’emissions i els avantatges econòmics.\nTot i el creixement durant l’any 2016, els cotxes 100% elèctrics només representen un 0,22% respecte del total d’automòbils venuts a Espanya. La infraestructura de recàrrega necessària és un dels aspectes claus que expliquen aquestes xifres, ja que el desplegament del vehicle elèctric ha d’anar associat a l’expansió dels punts de recàrrega, tal i com ha apuntat Albert Mitjà, president del CEEC.\nEn aquesta línia, l’Institut Català d’Energia (ICAEN) ha engegat el PIRVEC (Pla d’Infraestructures de recàrrega de vehicle elèctric de Catalunya), una iniciativa que ha de permetre estendre la xarxa de punts de recàrrega de forma coordinada a tot el territori català, per tal de facilitar l’extensió del vehicle.\nActualment, només hi ha tres tipus de punts de recàrrega: un punt de recarregat vinculat, present a les llars amb un temps de càrrega d’entre 6 i 8 hores; un punt de recàrrega semi ràpida situat en centres comercials o parcs d’atraccions que permet carregar el cotxe en 3 hores; i un punt de recàrrega ràpid, que permet la recàrrega en uns 20 minuts.\nUn dels esdeveniments més importants de vehicles elèctrics i híbrids endollables del sud d’Europa, Expoelèctric, aconsegueix un rècord de visitants i de vehicles exposats en la seva sisena edició, que va tenir lloc a Barcelona del 29 de setembre al 2 d’octubre. El Conseller d’Empresa i Coneixement de la Generalitat de Catalunya, Jordi Baiget, va inaugurar aquesta fira, que es consolida a Barcelona com l’esdeveniment urbà més important en mobilitat elèctrica del sud d’Europa.\nAquesta edició s’ha centrat en la presentació d’una llar eficient endollada a un vehicle elèctric. L’e-Casa incorpora tecnologies i equipaments que optimitzen el consum energètic i permeten emmagatzemar energia a la bateria del cotxe elèctric per facilitar l’autoconsum amb energies renovables.\nAquest projecte, promogut per la Generalitat de Catalunya a través de l’Institut Català d’Energia (ICAEN), té com a objectiu mostrar als ciutadans un nou paradigma d’habitatge altament eficient, en el que el vehicle elèctric ja no és només un transport, sinó que es converteix en un element capaç de subministrar energia a la xarxa per a l’ús domèstic.\nEtiquetes:Vehicle eléctric eficiència energética CEEC icaen expoelèctric\nSelect ratingGive La venda de vehicles elèctrics a Espanya creix 1/5Give La venda de vehicles elèctrics a Espanya creix 2/5Give La venda de vehicles elèctrics a Espanya creix 3/5Give La venda de vehicles elèctrics a Espanya creix 4/5Give La venda de vehicles elèctrics a Espanya creix 5/5


La Diputació recolzarà els ajuntaments en la lluita contra la violència de gènere – BÉTERA – toda la información del Bétera, Valencia\nLa Diputació recolzarà els ajuntaments en la lluita contra la violència de gènere\nLa Diputació recolzarà els ajuntaments…\n“Volem que els ajuntaments siguen els primers en recolzar, formar i ajudar les dones davant de la violència de gènere”, ha manifestat el president de la Diputació de València, Jorge Rodríguez, en el transcurs de la presentació de la campanya de prevenció i sensibilització amb el lema “Ho vaig a explicar perquè no estic sola”, que ha exposat hui amb motiu del Dia Internacional contra la Violència de Gènere del pròxim dimecres.\nEl Saló de Reines de la Diputació ha acollit l’acte, d’una gran rellevància social i política, al qual han assistit més de seixanta alcaldes de la província i es que la campanya té com a eix principal posar en marxa amb els ajuntaments els mecanismes necessaris per a la lluita i eradicació del flagell que suposa l’assassinat de dones a mà de les seues parelles o exparelles.\nDurant la presentació, el president Jorge Rodríguez ha dit que volen que els ajuntaments siguen el primer aliat de les dones, perquè són la institució més pròxima i immediata per a la defensa i recolzament en la formació i la lluita contra la violència masclista.\nMés formació i noves oficines d’atenció a les víctimes\nLa delegació d’Igualtat de la Diputació ha posat en marxa una sèrie de mesures amb l’objectiu d’eradicar la violència de gènere.\nEntre aquestes accions formatives i preventives destaquen els estudis en els consistoris per a avaluar la seua situació i els recursos humans, materials i formatius en temes de violència de gènere. El resultat d’aquest diagnòstic es presentarà el pròxim 18 de desembre i es compartirà en la pàgina web creada per la Diputació per a orientar totes les dones en situació de maltractament.\nTambé s’oferiran programes formatius al personal tècnic i polític dels ajuntaments de la província amb la finalitat d’identificar i detectar les conductes de violència masclista i conscienciar la societat de les causes que provoquen la desigualtat.\nA més, es crearan unitats locals d’igualtat i oficines especialitzades en atenció a les víctimes de violència de gènere en coordinació amb la Conselleria de Justícia de la Generalitat, la Delegació del Govern i la Fiscalia.\nEn la mateixa línia, s’instituirà el Consell Provincial de la Dóna per a donar participació i canalitzar totes les iniciatives que els col·lectius i associacions de dones tinguen quant a polítiques d’igualtat i lluita contra la violència de gènere. També es faran campanyes de sensibilització i prevenció presents en vora 200 autobusos i diari digitals. També s’ha repartit una bandera símbol contra la violència masclista a tots els ajuntaments de la província, així com 2.000 cartells i fullets.


Arxius de Destacat - Pàgina 2 de 3 - CEIP Pintor Gimeno Barón\nCurs 2017-18 – Tot el centre – Mestres en pràctiques\n25/05/2018 c002831 Curs 2017-18 - 3r Primària, Curs 2017-18 - 4t Primària, Curs 2017-18 - 5é Primària, Curs 2017-18 - 6é Primària, Curs 2017-18 - Tot el centre, Noticia\n25 de Maig, 2018: Mestres en Pràctiques\nHui ens acomiadem de diverses mestres que han estat els mesos de gener, febrer, març, abril i maig al nostre centre realitzant el seu Practicum del Grau de Mestre de la Universitat Jaume I. Totes elles han format part del nostre equip docent i de la nostra comunitat educativa deixant la seua emprempta al nostre col·legi.\nLes mestres Alba Kapusta, que ha estat a la classe de 3r amb la mestra Rosa Agut; Marina Cortells, que ha compartit docència amb la classe de 4t amb Laura Chulvi; Irene Monzonís amb la mestra María José Gumbau i la classe de 5é; i, finalment, Núria Vicent, qui ha gaudit amb 6é amb Lorena Gozalbo.\nAquestes companyes han mostrat coneixements i competències més que suficients per impartir la docència. Per això des de l’escola volem recordar-los i per suposat obrir les nostres portes per a tot allò que necessiten. Fins sempre!\nDeixa un comentari\tDestacat\nCurs 2017-18 – Menjador Escolar – Batut de Fruites\n24/05/2018 c002831 Curs 2017-18 - Menjador Escolar, Noticia\n24 de Maig, 2018: Menjador Escolar – Batut de Fruites\nEl dijous 24 de maig hem realitzat un taller de rebosteria amb la degustació d’una delícia en forma de batut de fruites i iogur artesà. El sabor ha estat espectacular i hem repetit molts xiquets i xiquetes. Una autèntica delícia!!! Des del CEIP Pintor Gimeno Barón volem agrair a l’empresa INTUR que ha promogut aquest taller tan divertit i profitós.\nCurs 2017-18 – AMPA – Ofrena a Sant Pasqual\n16/05/2018 c002831 Curs 2017-18 - AMPA, Noticia\n16 de Maig, 2018: AMPA – Ofrena a Sant Pasqual\nLa nostra renovada AMPA ha participat en la tradicional Ofrena a Sant Pasqual dintre de les nostres Festes Patronals.\nHem estat d’allò més bén representats pels membres de l’AMPA que hi han acudit. Estaven tant alumnes, com mares, pares i familiars molt templats i templades. Feu clic a la foto per veure la galeria d’imatges.\nCurs 2017-18 – Tot el centre – Sant Pasqual\n11/05/2018 c002831 Curs 2017-18 - 1r Primària, Curs 2017-18 - 2n Primària, Curs 2017-18 - 3r Primària, Curs 2017-18 - 4t Primària, Curs 2017-18 - 5é Primària, Curs 2017-18 - 6é Primària, Curs 2017-18 - Ed.Infantil, Curs 2017-18 - Ed.Primària, Curs 2017-18 - Infantil 3 anys, Curs 2017-18 - Infantil 4 anys, Curs 2017-18 - Infantil 5 anys, Curs 2017-18 - Tot el centre, Noticia\n11 de Maig de 2018: Tot el centre – Sant Pasqual\nAbans de anar-nos a la penya a gaudir de les nostres festes patronals de Sant Pasqual hem passat un dia molt divertit.\nPer una banda hem jugat al tradicional bouero al pati de l’escola per torns. Al mateix temps hem fet unes audicions de primavera a la sala d’usos múltiples en les que cadascuna de les classes hem tingut la nostra actuació artística. També ha hagut temps per a la gastronomia amb el supergelat que ens hem menjat tot l’alumnat per tal de refrescar-nos. Finalment ha tingut lloc la pirotècnia amb la tradicional globotada final per a acomiadar-nos fins després de festes. A continuació podreu veure les fotos i vídeos de la jornada.\nCurs 2017-18 – 3r, 4t, 5é i 6é de Primària – Taller sobre les Festes Patronals\n10/05/2018 c002831 Curs 2017-18 - 3r Primària, Curs 2017-18 - 4t Primària, Curs 2017-18 - 5é Primària, Curs 2017-18 - 6é Primària, Noticia\n10 de Maig, 2018: 3r, 4t, 5é i 6é de Primària – Taller sobre les Festes Patronals\nHui ens ha visitat Ernest des de la Regidoria de Tradicions de l’Ajuntament de Vila-real. Amb ell, hem fet un taller per a 3r, 4t, 5é i 6é de Primària sobre les Festes Patronals de la nostra ciutat. Hem après coses molt curioses i per a verificar allò après hem fet un Kahoot sobre el contingut de la xarrada. Ens hem motivat molt!Cliqueu per veure fotos.\nCurs 2017-18 – 3r, 4t, 5é i 6é de Primària – Excursió a Gilet\n04/05/2018 c002831 Curs 2017-18 - 3r Primària, Curs 2017-18 - 4t Primària, Curs 2017-18 - 5é Primària, Curs 2017-18 - 6é Primària, Noticia\n4 de Maig, 2018: 3r, 4t, 5é i 6é de Primària – Excursió a Gilet\nEl 4 de maig de 2018 les classes de 3r, 4t, 5é i 6é de Primària hem anat d’excursió a Gilet amb l’empresa Anima’t. L’alumnat ha gaudit d’allò més amb les activitats d’aventura que es van realitzar en la “porta” del Paratge Natural de la Serra Calderona. Cliqueu per veure fotos i vídeo.\nCurs 2017-18 – Ed.Infantil – Excursió a la Granja-Escola\n27/04/2018 c002831 Curs 2017-18 - Ed.Infantil, Curs 2017-18 - Infantil 3 anys, Curs 2017-18 - Infantil 4 anys, Curs 2017-18 - Infantil 5 anys, Noticia\n27 d’Abril, 2018: Ed.Infantil – Excursió a la Granja-Escola\nEl dia 27 d’abril tots els alumnes d’Educació Infantil, ens vam anar d’excursió a la Granja-Escola “Finca Los Ángeles” de La Vall d’Uixó.\nA les nou del matí estàvem tots preparats amb les motxilles, tots emocionats perquè anàvem a viure un dia diferent, un dia especial.\nEn arribar a la granja-escola, ens van rebre els monitors amb una cançoneta i després ens vam posar a esmorzar. Seguidament, per cursos, vam anar passant per diferents activitats: muntar en pony, plantar tomaqueres, fer un espanta-ocells, veure les diferents aus que hi havia… Cap a la una del migdia ja teníem molta gana. Vam dinar macarrons amb tonyina i un yogurt. Què bons que estaven!!\nJa per a acabar, vam estar ballant i jugant a diferents jocs.\nVam acabar esgotats però amb moltes ganes de tornar.\nAci vos deixem un vídeo i moltes fotos per a què vegeu quin dia més divertit. Feu clic i entreu.\n17/04/2018 c002831 Curs 2017-18 - Esport Escolar, Noticia\nCurs 2017-18 – Ed.Primària – Pasqua\n28/03/2018 c002831 Curs 2017-18 - 1r Primària, Curs 2017-18 - 2n Primària, Curs 2017-18 - 3r Primària, Curs 2017-18 - 4t Primària, Curs 2017-18 - 5é Primària, Curs 2017-18 - 6é Primària, Curs 2017-18 - Ed.Primària, Noticia\n28 de Març, 2018: Ed.Primària – Pasqua\nCom que la Pasqua està a prop els i les alumnes de tot el centre hem eixit al pati a menjar-nos la mona tots junts. Després hem jugat a diversos jocs tradicionals i ens ho hem passat d’allò més bé. Ara a descansar i agafar forces per a la resta del curs. Fes clic a la imatge per a veure’ls.\nCurs 2017-18 – 4t Primària – Xarrada sobre els Dinosaures\n26/03/2018 c002831 Curs 2017-18 - 4t Primària, Noticia\n26 de Març, 2018: 4t Primària – Xarrada sobre els Dinosaures\nHui hem tingut una visita molt ilustre i especial a la nostra classe. Per tal d’explicar-nos coses molt interessants sobre els dinosaures ha vingut el paleontòleg Andrés Santos. Aquest veí de la nostra localitat és Doctor i tota una eminència dintre de la ciència de la Paleontologia i hem aprés coses molt interessants com a cloenda al tema de Ciències Naturals que acabem de donar. Fes clic a la imatge per a veure’ls.\nNathalie en Curs 2014-15 – 3r i 6é – Eixida a Santa Quitèria\nMario Pérez Salomé en Curs 2014-15 – Cor Escolar – Trobada de Cors


Altaveu Musical – Pàgina 3 – ALTAVEU MUSICAL\nAutor: Altaveu Musical\n«Tornes a reviure». Amb eixes paraules definia Flora, cantant del Diluvi, el retorn als espectacles amb públic. El Kakifest de Carlet, com ja va ocòrrer al 2019, va tornar a oferir una nit molt agradable a les més de 200 persones que compraren la seua entrada. El Tio la Careta va ser l’encarregat d’iniciar l’espectacle….\nLa Fúmiga anuncia la publicació del seu nou disc\nDos anys després d’Espremedors, el grup d’Alzira ha confirmat que el pròxim 5 de novembre presentaran el nou àlbum musical Serà el 5 de novembre. Eixa és la data que a partir d’ara estarà fixada en el calendari de totes i tots els seguidors de La Fúmiga. Dos anys després del seu primer i únic…\nPirates de la sal: cançons de riu, mar i de taverna\nSi cantar és un plaer i a ajuda a millorar les relacions humanes, Pirates de la Sal estan intentant demostrar-ho amb els seus concerts i la seua manera de concebre la música. El grup, integrat per músics del Maestrat i de les Terres de l’Ebre, cultiva allò que ells en diuen «cançons de mar, de…\nTxarango anuncia la seua retirada\nEl mític grup català ha dit adeu al món de la música en un comunicat a Instagram. Després de gravar i publicar el seu últim àlbum El Gran Ball, la seua intenció era fer una gira per acomiadar-se als escenaris, però la Covid-19 no els ho ha permés. Ara, després d’una meteòrica carrera de més…\nCircuit Viu!: el nou cicle de concerts que pretén omplir les sales valencianes\nL’Associació Valenciana de Sales de Música en directe En Viu! ha impulsat aquest projecte, que busca dinamitzar el sector musical, fomentar la cultura de club i el retorn del públic a les sales de música. Amb un format ampliat de circuit que arriba a 18 sales de la Comunitat, el ‘Circuit Viu!’ es proposa establir-se…\nTot gran grup amaga una gran història al darrere. I, en aquest cas, ens trobem davant una de les bones. Una colla d’amics que tocaven junts per animar la gent del seu poble i que han acabat per convertir-se en tot un fenomen musical. Amb més de 26.000 seguidors a Instagram i cançons amb quasi…\nEl Kakifest torna a Carlet\nDesprés d’un any on no es va poder celebrar per la pandèmia, Carlet acollirà de nou el Kakifest de la mà d’El Diluvi, Jazzwoman i El Tio la Careta. El Kakifest, cada vegada més consolidat al poble de Carlet, celebrarà el dia 16 d’octubre a l’auditori de Carlet la seua tercera edició, on podrem gaudir del folk festiu…\nThe Tyets presenten ‘La dels Manolos’ a l’Estadi Olímpic.\nEls de Mataró presentaren el darrer dijous el seu nou single amb la col·laboració de Los Manolos The Tyets, sense perdre el seu estil natural i afegint la rumba característica de Los Manolos, han presentat el seu nou single ‘La dels Manolos’ en un escenari amb un significat especial, ja que fa vint-i-nou anys Los Manolos van actuar també al mateix escenari a la clausura…\nZoo i Pupil·les són els escollits per a cantar el 8 d’octubre a Alzira.\nAlzira no falla a la cita anual per a celebrar la festivitat del 9 d’octubre. Com cada any, el poble d’Alzira acollirà a centenars de persones que gaudiran d’un concert que és tot un clàssic del panorama musical dels últims temps. I no serà un esdeveniment qualsevol. Zoo, el grup més popular de la música…


octubre - Pàgina 2 de 6 - Centre Cívic PATI LLIMONA\nInici Mes inici octubre Pàgina 2\nL'objectiu final del curs és el d'aprendre a gaudir del cinema en el sentit més ampli, dotar-se dels criteris i recursos per entendre qualsevol pel·lícula i perdre la por a descobrir noves propostes cinematogràfiques.\nAquests taller és per a un infant acompanyat d’una persona adulta. Imprescindible la inscripció de la persona adulta.Professora: Andrea NoguésDurada 10 h en 8 sessionsDia Dimecres d'11...\nLes Gyoza i el pa Bao estan cada vegada més de moda. Aprendràs a preparar la massa, a treballar el farcit i a tancar curosament les crestes. Així, farem un plat ideal pel fred hivern que s’apropa.\nLa cuina del Japó actual és una cuina sana, nutritiva i, sobretot, molt fàcil. Aprendrem plats autèntics i saludables amb ingredients disponibles en supermercats i establiments especialitzats en alimentació oriental.


Crida de l'Hospital de Palamós a la solidaritat dels ciutadans per donar mascaretes per la crisi del coronavirus • Ràdio Capital de l'Empordà\nCrida de l’Hospital de Palamós a la solidaritat dels ciutadans per donar mascaretes per la crisi del coronavirus\nDes del centre hospitalari fan una crida a les donacions per part de ciutadans de mascaretes per por a la qual el material encarregat no arribi a temps abans s'esgotin els recursos actuals\nEn un moment d’incertesa global a causa del coronavirus, l’Hospital de Palamós es vol protegir per si les mascaretes encarregades a empreses externes no arriben a temps. Per això, des del SSIBE, Serveis de Salut Integrats del Baix Empordà, fan una crida a la solidaritat de la ciutadania per si volen fer donacions de mascaretes per fer front a la pandèmia del COVID-19.\nTot i això, des del centre sanitari, confirmen a Ràdio Capital de l’Empordà, que tenen la seva pròpia línia de producció de mascaretes amb unes característiques específiques i amb un teixit especial. De fet, des del SSIBE expliquen que tenen material mèdic encarregat i que les reserves actuals són suficients per si les coses segueixen com fins ara. Malgrat la “previsió molt ajustada de material”, no descarten fer una crida a la civilització per si les existències s’acabessin.\nDe fet, aquest mateix dimecres, l’IES Baix Empordà de Palafrugell ha fet una donació al Centre d’Atenció Primària del mateix municipi després de la crida dels Serveis de Salut Integrats del Baix Empordà.\nArticle anteriorEs cancel·la el Festival d’Eurovisió 2020\nArticle següentPiferrer: “Estem valorant les mesures per mitigar els efectes a Palafrugell”


Fins al 20 de desembre nois i noies poden enviar els seus contes i vídeos al concurs Font: Espigoladors\nNens i nenes i nois i noies poden analitzar el rebost de casa seva i intentar entendre què passa a les seves famílies amb les sobres del menjar. Observant el què passa, com i on compren, cuinen i mengen, segurament s'adonaran de quins aliments s'acaben malbaratant. Si investiguen una mica, podran descobrir que el problema del malbaratament alimentari és molt greu: a Catalunya es llencen 262.471 tones d'aliments sòlids, és a dir 34,9 quilos per habitant i any o, el que és el mateix, 96 grams diaris per persona.\nEl menjar són nutrients i vitamines, que tenen un valor, i han costat diners, esforços i recursos naturals per ser produïts i transportats: si acaben a la brossa, tots aquests valors i recursos seran malbaratats, i l'únic que s'haurà aconseguit és contaminar per res.\nLa Fundació Espigoladors treballa contra el malbaratament alimentari i també, molt freqüentment amb nois i noies en edat escolar. Per això ja des de fa 5 anys organitza el concurs "El menjar no es llença".\nPer participar en el concurs en la categoria infantil - de 6 a 11 anys -, cal enviar un conte, d'entre 200 i 500 paraules, escrit en català o castellà, a l'ordinador i en format word, i un o més dibuixos relacionats amb el text, escanejats en alta qualitat. A la categoria juvenil nois i noies d'11 a 17 anys, poden enviar un vídeo de màxim 5 minuts. El termini de presentació és el 20 de desembre.\nespigoladors, malbaratament alimentari, concurs, desenvolupament sostenible, reciclatge i reutilització, agricultura i alimentació


Vida plena, vida bona ~ Ona Llibres\nInici ~ Botiga ~ Vida plena, vida bona\nJa som conscients que la fe cega en el progrés que va guiar les generacions anteriors està en crisi. Vivim en un món on progrés material i progrés moral no sempre lliguen. Però una societat no presidida per la ètica és incapaç de garantir la felicitat dels seus conciutadans i, a la llarga, el progrés sostenible del conjunt de la humanitat. La refl exió sobre lètica no és un exercici banal. És més necessari quan més allunyat es troba algú de la lectura i de les humanitats en general, que són la llavor del pensament i la creativitat. Lètica és útil per orientar la pròpia vida, per permetre la nostra plena realització i al capdavall per procurar ser feliços en una societat justa. Una fi losofi a moral fonamentada en la llibertat, lètica del dubte i la compassió és a la base de la recepta que proposa lautor per mirar endavant amb renovat optimisme il·lustrat. Santi Vila entra en les polèmiques crucials del nostre temps amb el bisturí de la paraula mesurada. Shi tracta la tensió en la relació entre el jo i el nosaltres, la cultura de la cancel·lació, leutanàsia, lavortament, la pandèmia, el gèner


Com reduir l'ansietat i els nervis previs a una entrevista de feina | FUEIB\nBlog d'orientació professional Com reduir l'ansietat i els nervis previs a una entrevista de feina\nPublicat el 4 de juny de 2021 per Aina Moyà Burguera. 04/06/2021\nEn temps de la pandèmia COVID-19, hi ha més institucions que prefereixen fer les entrevistes en línia, però, si és presencial, és important que no hi faltin el CV, les certificacions, diplomes i, fins i tot, cartes de referència. A més, has calculat el temps exacte que necessitaràs per arribar a l'edifici; el camí concret que faràs amb el cotxe, a peu o amb l'autobús. Ho tens TOT planejat i metòdicament estudiat, però hi ha una cosa que és inevitable: els nervis i l’ansietat previs!\nHi ha moltíssimes tècniques que et poden ajudar a superar aquests nervis. A continuació, te’n presentam algunes:\nL’aire fresc fa molt bé a tothom. Si tens una entrevista en línia, passeja pel barri (o, si et sents ambiciós, ves a córrer per alliberar totes aquestes endorfines saludables). Si és en persona, arriba cinc minuts abans d’entrar a l’edifici per passejar i airejar la ment.\nPractica el mètode STOP:\nAtura de fer el que fas i concentra't en els pensaments. Fes algunes respiracions profundes i observa:\nCos: de quines sensacions físiques ets conscient (tacte, vista, gust, olfacte, audició)? Tal vegada sents que l'estómac s’estreny o que la respiració es fa més superficial.\nMent: en què penses? Per exemple: «Sempre estic així quan faig alguna cosa nova i sempre sol anar-me bé ... » o «Au, sempre he parlat de canviar a un sector nou i aquí ho faré!»\nEmocions: què sents ara mateix?\nActua amb la intenció d’incorporar allò que has observat a les teves accions.\nA mesura que pensis en la teva resposta, tingues en compte el que acabes d’observar sobre tu mateix i el que vols fer amb el que acabes d’aprendre. Podries dir-te: «Recordaré que, quan not que l’estómac s'estreny, vol dir que és perquè em fa il·lusió agafar una direcció diferent per canviar de carrera professional». Així que ara, en lloc de sentir pànic, el monòleg interior et diu: «Tinc molta experiència rellevant que puc aportar dels treballs anteriors, així que seré sincerament positiu i em centraré en la il·lusió i les habilitats transferibles quan em facin aquesta pregunta».\nAra, quan us ho demanin de bon de veres, podreu posar l’STOP, recordar les lliçons per fer-ne un bon ús i respondre sense perdre el ritme. I recorda que això no només s’aplica a les entrevistes, sinó que també et serveix per a qualsevol situació que et provoqui ansietat. Com més tinguis en compte el que passa al cos i al cervell, més senzill serà lluir-te quan faci falta.\nPrepara’t per al pitjor\nSigui quina sigui la por més forta, sempre hi ha una resposta. Enciam a les dents? Posa un mirall petit i fil dental a la bossa. Et preocupa no tenir una bona resposta a una pregunta complicada? Sigues proactiu i aprèn a cercar alternatives quan no sàpigues una resposta. Si penses cap a endavant, pots estar segur que, encara que passi el pitjor, estàs més que preparat per fer-ho.\nPlanifica alguna cosa per fer després\nUn bon àpat? Un massatge? Una trobada amb amics? Sigui el que sigui, prepara’t per estar a punt quan hagis acabat. D'aquesta manera, tindràs una cosa fantàstica que t’espera i en la qual podràs esplaiar-te, en comptes d’estar pendent dels nervis.\nParla amb tu mateix\nGuanya als pensaments negatius. Per aconseguir-ho, la primera cosa que has de fer és identificar i prendre consciència d'aquestes idees. Et suggerim que immediatament facis alguna activitat alternativa que et distregui d'aquest diàleg intern negatiu, ja que es basa en creences que no són gens útils ni objectives, i que et perjudicaran en l'entrevista.\nEls pensaments positius i realistes són clau per afrontar d'una bona manera situacions estressants. Dedica uns minuts al dia a reconèixer els mèrits que has aconseguit en la vida; a desenvolupar pensaments positius que ressaltin la teva intel·ligència, habilitats i qualificació per a aquest lloc de treball. Això et farà sentir més segur, cosa que es reflectirà en el to de veu que empraràs, en les positures corporals que adoptaràs i en les expressions facials i verbals.\nLa tècnica de la visualització pot ajudar-te. Tria un moment del dia en què no frissis i puguis connectar-te amb aquesta experiència. Crea un espai tranquil; pots regular-hi el llum, els sons, les aromes i textures de l'ambient per aconseguir-ho. Imagina una escena que hagis viscut i que et relaxi. Pot ser un paisatge contemplat, una situació plaent, una persona, conversa, o el que et vingui a la ment. Concentra't en els detalls de l'escenari triat; imagina que succeeix en aquest moment; activa els cinc sentits perquè aquesta tècnica sigui tan realista com sigui possible.\nNingú millor que tu sap quines són les tècniques que et serviran per rebaixar els nervis. Potser et serveix un bon berenar o dinar; una gran entrevista comença amb un bon àpat. Ningú no pot donar respostes sòlides a entrevistes quan l’estómac té gana. Tal vegada necessitis telefonar a un amic o a un parent: no hi ha res millor que l’ànim d’un amic positiu o d’un membre de la família. Bàsicament, si no pots donar-te la xerrada que necessites, deixa que algú ho. O, simplement, escolta música per omplir el cap d’energia i emoció enlloc de pensaments negatius.\nFes una petita introspecció i descobreix la teva tècnica ideal. De vegades no necessitam grans estratègies de relaxació, sinó petites coses quotidianes que ens transmeten la pau i calma que ens convé en cada moment.\nD’altra banda, coneixes la «profecia autocomplerta?». Acluca els ulls. Imagina que ets a l’entrevista, les preguntes que et faran, i visualitza’t sortint de l’entrevista amb el lloc de treball assegurat. D’aquesta manera, permets que la ment contribueixi a convertir aquesta imatge en una realitat.\nRecorda que no has de ser perfecte, l’entrevistador no solament vol conèixer els teus punts forts, sinó també els febles. Intentar mostrar el teu millor perfil és important, però també ser natural i demostrar una actitud proactiva a millorar i créixer conjuntament amb l’empresa. A més, sigues conscient que la persona que tindràs davant també és humana i pot ser que també estigui nerviosa per la vostra trobada. Tingues perspectiva.\nI, finalment, cuida’t i descansa! Dormir les hores suficients t’ajudarà a reduir l’estrès i a regular l’estat d’ànim.


Aprendre a crear una empresa: l'experiència de l'escola Montserratina - Can Calderon\nInici → Articles temàtics → Informació → Aprendre a crear una empresa: l’experiència de l’escola Montserratina\nAprendre a crear una empresa: l’experiència de l’escola Montserratina\nEls valors, les actituds i els coneixements importants que adquirim durant el temps d’escola no s’obliden, resten a la nostra consciència i emergeixen amb força en un moment o un altre. Per què quan som petits creiem i confiem sense reserves, som esponges davant els aprenentatges i, sense gaire esforç, assimilem allò que s’ens ofereix com un joc.\nSobre aquestes premisses, i amb el suport del servei de creació d’empreses del nostre centre, l”Escola Montserratina practica la creació d’una cooperativa a través d’un programa pilot pedagògic impulsat per la Diputació de Barcelona.\nA través d’aquesta iniciativa, els i les alumnes crearan i gestionaran dues cooperatives reals de fabricació de productes artesans, la qual cosa inclou la petició d’un microcrèdit que retornaran amb la venda, durant la Fira de Sant Isidre del 2013, dels productes elaborats. Fins i tot, destinaran part dels ingressos a una obra social.\nAquesta innovadora iniciativa pedagògica vol ajudar-los a interioritzar des de l’educació primària valors que els serviran per a tota la vida, com el treball en equip, l’autonomia personal, la creativitat, la presa de decisions o la planificació. Així, el programa Cultura emprenedora a l’escola vol avançar en l’objectiu europeu de promoure un esperit innovador en tots els nivells de l’educació.\nEns fem ressò de l’article que podeu llegir a la pàgina de notícies de l’Ajuntament on s’explica amb més detall la presentació d’aquest programa el dia 18 de desembre, i fins i tot veure-ho en vídeo gravat per Viladecans Televisió .\n“Una cinquantena d’alumnes de 5è de primària de l’Escola Montserratina participen en el projecte pilot Cultura emprenedora a l’escola, impulsat per la Diputació de Barcelona, mitjançant el qual els estudiants aprenen, de forma pràctica, competències pròpies de l’esperit emprenedor per fomentar el seu potencial personal, social i professional de futur. El pastisser i empresari viladecanenc Jordi Bordas, campió de la Copa del Món de Pastisseria del 2011, va participar en la presentació del programa explicant la seva experiència emprenedora. En l’acte, que es va celebrar divendres 18 de desembre de 2012, també van intervenir el diputat d’Educació i TIC Marc Castells i l’alcalde Carles Ruiz.” (..)\nA Viladecans, ja s’havien dut a terme iniciatives de foment de l’esperit emprenedor en alumnes, però de secundària, a través del concurs L’Institut emprèn, en el qual es premiaven les millors idees emprenedores de l’alumnat, que prèviament havia realitzat alguns tallers i seminaris sobre creativitat, innovació i emprenedoria. (..)”\nQuè us sembla ???\nEscrit per Can Calderon el 18 de gener de 2013 / Informació / Escriure un comentari\nEtiquetes:Experiència a l'Escola Montserratina, foment de l'emprenedoria a l'escola\nPer preparar el terreny a futurs empresaris: Fòrum l’Institut emprèn\nTaller empresarial: Com impulsar la teva empresa a través dels mitjans de comunicació\nFòrum Aero-Telecom World 2012 a Castelldefels\nreflexió del divendres adwords cooperació empresarial pràctiques en empreses Innovació Màrqueting presentacions d'empresa lideratge aeronàutica Autònoms emprenedors col·laboracions d'empreses Innov!2011 empreses de Viladecans prèstecs oportunitats de negoci Gremi d'Hostaleria de Viladecans Gestió empresarial empresa de Viladecans Control de gestió Comerç Economía circular Informàtica Control de costes Cooperació internacionalització Ser empresario Empreses TIC xarxes socials Consultoria agora Comunicació Finançament comerç electrònic Innobaix tallers Bitàgora Màrqueting on-line Ajuts i subvencions grups de treball vendes Tecnologia Reempresa promoció eficiència energètica Emprenedoria Formació Jornada Habilitats directives ACKSTORM


Desxifrant la criptografia RSA - Secrets i nombres primers - Ciència Oberta\nDesxifrant la criptografia RSA7 min de lectura\nPublicat per Quim Frigola Casals | oct. 18, 2020 | Tecnologia\nEls humans tenim secrets des de l’antiguitat. Amb ells, neix la necessitat d’enviar-los de forma segura, és a dir, que només els pugui llegir la persona interessada. La criptografia és la part de les matemàtiques que s’encarrega de donar mètodes per a fer-ho i s’ha usat habitualment per a fins polítics o militars. Juli Cèsar és famós per enviar missatges a les seves tropes fent córrer 3 posicions l’alfabet. Així, quan volia transmetre una a, enviava una d. Si algú interceptava el missatge, el trobava il·legible.\nActualment, la criptografia és imprescindible a les nostres vides, ja que totes les comunicacions que fem per internet poden ser fàcilment interceptades. Però, podem fer servir els mateixos mètodes que en Cèsar quan enviem, per exemple, el número de targeta en comprar per internet?\nAntigament, quan es volia enviar un missatge secret, com quan en Cèsar es volia comunicar amb algun general, prèviament s’havia d’acordar una clau. Imaginem que tenim un missatge secret com per exemple “M’agrada Ciència Oberta” que volem enviar a un conegut. Aleshores tots dos tenim una clau (que prèviament hem acordat a través d’algun canal segur) i codifiquem el missatge amb la clau. Podem imaginar aquest procés com col·locar el missatge en una caixa amb un pany. Llavors el podem enviar pel canal insegur i el nostre amic el podrà obrir amb la seva clau i llegir-lo. Si algú l’intercepta, com que no té la clau, no el pot obrir i per tant no el pot llegir.\nAra, però, volem enviar el missatge al nostre banc. El banc d’alguna forma ens ha d’enviar la clau i aquesta ha de ser única, perquè si tothom tingués la mateixa, ens podrien espiar la nostra comunicació. A part, ens l’ha d’enviar per algun canal segur -no serveix fer-ho per internet-, si no l’espia ens podria robar la clau i llegir els nostres missatges secrets. Podríem quedar una tarda amb el nostre banquer i acordar una encriptació. Però ara imaginem que també ho haguéssim de fer amb el correu electrònic, les xarxes socials, cada pàgina on volem comprar, etc. No donaríem l’abast!\nPer això, es va idear un mètode criptogràfic diferent\nEn lloc de repartir claus, el banc reparteix cadenats, dels quals només ell en té la clau per obrir-los. Aleshores, tu només has de posar el missatge dins la caixa, tancar-la amb el cadenat i enviar-la pel canal insegur. Quan arribi al banc, ells podran obrir-la amb la seva clau i llegir el missatge.\nAquest model que pot semblar tan senzill va costar molt de posar-lo en pràctica. Finalment va ser un equip del MIT de tres matemàtics, Ron Rivest, Adi Shamir i Leonard Adleman, que es van inventar la criptografia RSA -batejada així per les inicials dels seus cognoms- l’any 1977 seguint aquest esquema dels cadenats. Clifford Cocks va arribar als mateixos resultats de forma independent 3 anys abans però no es va saber fins l’any 1997 quan la intel·ligència britànica, on treballava, va desclassificar el resultat i per això no se’l inclou al nom.\nRivest, Shamir i Adleman van proposar el nou mètode criptogràfic\nEl sistema RSA usa els nombres primers. Recordem que un nombre primer és un nombre natural -els de comptar 1, 2, 3, etc.- que només es pot dividir enterament entre ell mateix o entre 1. Dit d’altra forma, si el dividim entre qualsevol altre nombre el resultat dona decimal. Per exemple, 7 és primer perquè només es pot dividir entre 1 i ell mateix: 7/7=1 i 7/1=7. Per els altres nombres com per exemple dos, 7/2=3,5; obtenim un decimal i per tant 2 no divideix 7 i així amb la resta. En canvi 8 no ho és, ja que 8/2=4. Com que 2 divideix 8, aquest no és primer. Una particularitat és que el número 1 no es considera primer pel motiu que veurem a continuació.\nEls nombres primers són indispensables per aquest mètode per a dues propietats molt importants -i que tenen molta transcendència en totes les matemàtiques més enllà de la criptografia. La primera és que n’hi ha infinits; no s’acaben. Sempre podem trobar un nombre primer més gran que l’anterior. La segona és que tot nombre natural es pot descompondre de forma única en nombres primers.\nEn aquest sentit, els nombres primers són com els àtoms que constitueixen la resta de nombres. Si prenem qualsevol nombre, per gran que sigui, el podrem expressar com la multiplicació de nombres primers. Així 8 és igual a 2·2·2 o 1625 a 5·5·5·13 i no trobarem primers diferents que multiplicats donin 8 o 1625. Aquest és el motiu pel qual 1 no es considera primer; sinó la descomposició en primers seria única llevat de multiplicar per 1 -ja que no afecta el resultat. En aquest sentit, 8 és igual a 2·2·2 o a 2·2·2·1 o a 2·2·2·1·1, etc.\nQuan nosaltres busquem primers mirem si trobem algun divisor del número. Per això, quan mirem si 21 és primer, veiem que no, ja que es pot dividir entre 3 i 7. En canvi, sabem que 19 sí que ho és ja que no es pot dividir ni per 2, ni 3, ni cap altre número -excepte per 1 i ell mateix. En fer-ho estem fent-ne la descomposició en primers. Anomenem factoritzar el fet de buscar aquesta descomposició. En números molt grans és extremadament lent de fer, inclús per als ordinadors potents. El sistema RSA s’aprofita d’aquest fet.\nEl banc busca dos primers molt grans, anomenem-los p i q. Això es pot fer usant un mètode que ens diu si un número és o no primer. Aquest mètode és computacionalment molt més ràpid que el de factoritzar. Així, trobar-los és relativament fàcil. Aquests dos primers els guarda en secret, però abans els multiplica. Diguem n al nombre resultant de la multiplicació, és a dir, n=p·q. El banc fa públic n.\nEl banc calcula dos números més relacionats amb p, q i n. Un el fa públic juntament amb n i l’altre el manté secret. El teu ordinador, quan ha d’enviar les dades de la teva targeta de crèdit el que fa és elevar i dividir el número usant els dos números públics fins a tenir el número encriptat. Per desencriptar-lo cal fer l’operació inversa.\nQuè vol dir fer la operació inversa?\nImaginem que el número que volem enviar és 24 i que el procés d’encriptació (un molt senzill per entendre-ho) és sumar-li 5. El número encriptat serà 24+5=29. Per desencriptar-lo només caldrà fer l’operació inversa a sumar 5, en aquest cas restar 5: 29-5=24 i reobtenim el missatge encriptat.\nAquesta encriptació no ens serveix ja que usem el mateix número per encriptar i desencriptar. La gràcia de la criptografia RSA és que per fer el procés invers “només” necessitem factoritzar n en nombres primers. És a dir, descompondre’l com a producte de primers (recordeu que eren com els àtoms de tots els nombres). Això és extremadament difícil si n és molt gran. En canvi, el banc ha creat n multiplicant dos primers (que manté en secret), com que la descomposició és única ja tenim aquesta factorització que volíem.\nÉs a dir, ells poden desxifrar el nostre missatge mentre que un lladre d’internet no, ja que no és capaç de descompondre n.\nCom de segur és aquest mètode?\nTot es basa en la dificultat de trobar la descomposició de n, trobar-ne els constituents. Com de difícil és fer-ho? De moment no s’ha descobert un algorisme ràpid per aconseguir-ho. La manera en què es fa no dista molt del que fèiem quan volíem saber si 19 era primer: anar comprovant un a un els possibles divisors. Però, en ser números tan grossos se n’ha de comprovar una quantitat ingent.\nQuan Rivest, Shamir i Adleman van proposar el seu sistema l’any 1977, van llençar el repte de descompondre un número de 129 xifres creat a partir de dos primers com abans. No es va aconseguir fins l’any 1994 usant internet i 1600 ordinadors de l’època treballant en xarxa.\nNúmero que van proposar per factoritzar com a repte\nA 2020, el número més gran que s’ha aconseguit factoritzar i se n’ha fet el descobriment públic té 250 xifres, i per encriptar s’usen números de més de 600 xifres. Per tant, sembla que estem segurs. Es preveu, però, que si s’aconsegueix desenvolupar amb èxit un ordinador quàntic, el procés de factorització serà bastant més ràpid.\nAquest mètode criptogràfic es basa en gran mesura en el petit teorema de Fermat. Va ser un teorema que va enunciar el matemàtic francès Pierre de Fermat l’any 1636. Aquest teorema ens diu que si agafem un número qualsevol, l’elevem a un primer p i al resultat li restem el número inicial, obtenim un número que es podrà dividir per p (és a dir, p forma part de la factorització).\nEl matemàtic Pierre de Fermat\nVegem-ho amb un exemple, agafem el número 6 i el primer 5. Calculem 6 elevat a 5,\ni ara li restem 6, el resultat segur que es pot dividir per 5, garantit pel teorema,\nque efectivament té cinc com a divisor, ja que 7770/5=1554. Aquest teorema va ser considerat una curiositat matemàtica durant molt de temps. Ara, en canvi, cada vegada que comprem alguna cosa per internet, escrivim un correu electrònic o fem qualsevol gestió amb el banc, l’estem usant per evitar que ens robin les dades! Això ens dona una idea del poder amagat en moltes de les propietats aparentment ‘inútils’ que es van descobrint en el món de les matemàtiques.\nNumberphile – RSA-129\nRamón Antoine, Rosa Camps i Jaume Moncasi – Introducció a l’àlgebra abstracta amb elements de matemàtica discreta\nAnterior Bojos per la Bioquímica\nSegüent El futur de les infeccions bacterianes


Grafologia - Llibres i més\nLa Grafologia es una ciència o tècnica de la psicologia que ens permet fer un retrat o perfil acurat d’una persona, analitzant i estudiant la seva forma d’escriure.\nPer realitzar un bon informe grafològic el millor recurs és un breu text manuscrit, de unes 15 ó 20 línias, espontani (no copiat) sobre un paper en blanc posat en una superfície plana. Es precís firmar-lo degut a que el text proporciona la informació sobre la personalitat més social, mentre que la signatura ens parlarà dels temes més profunds de la nostra personalitat.\nUn altre aspecte és el nombre de lletres per minut que la persona posa sobre el paper, això és relaciona amb el ritme de pensament de cadascun i la velocitat amb que reacciona davant estímuls externs.\nLa direcció de les línies depèn de l’estat d’ànim en el moment en el que fem l’escrit. Si s’escriu amb línies ascendents, es que es té una actitud vitalista, optimista i alegre.\nSi per contra s’escriu amb línies descendents s’entén que pot tenir una situació de decaiguda, cansament o disgust. Finalment, les línies horitzontals ens indica que estem davant una persona realista, amb caracter ferm i que no es deixa portar ni per l’entusiasme ni pel desànim.\nLa signatura es la representació d’un mateix. Les que són llegibles generalment indiquen unes persones obertes i transparents, les que no ho son ens transmeten la sensació que volen mantenir la intriga en quan a la seva persona.\nLa biblioteca realitzarà el taller Grafologia: què amaguen les nostres lletres? a càrrec de Francina Alsina, i ens agradaria que des d’aquest bloc ens comentéssiu si alguna vegada us han llegit la vostra escriptura o signatura, i si ha sigut així, que us va semblar el diagnòstic?, ens hem de creure a cegues els que ens diuen els grafòlegs?.\nVÍDEO. La escriptura d’un assassí analitzada per Francina Alsina.


Cornellà s’esponja a la desescalada amb 3.100 metres quadrats per a vianants i 21 kilòmetres per a bicis | El Llobregat\nCornellà, Salut, En primera línea contra el coronavirus\njueves 21 de mayo de 2020, 11:46h\nL'Ajuntament de Cornellà ha tallat al trànsit 13.100 metres quadrats de vials i ha ampliat en 21 km la xarxa pedalable de la ciutat per potenciar la mobilitat a peu i en bicicleta. Aquesta ampliació de les zones exclusives per a vianants i ciclistes vol garantir la seguretat dels cornellanencs, oferint més espai per mantenir la distància física entre la ciutadania, tan important en aquests moments per a evitar el contagi de la Covid-19 durant el desconfinament.\nPer tal d’aconseguir aquesta ampliació, el consistori de Cornellà ha programat restriccions puntuals de trànsit viari en diferents carrers i avingudes, amb l’objectiu de donar prioritat als vianants, i limitant la circulació viària als vehicles. Ho ha fet en vies principals com en un tram de l’avinguda República Argentina o la carretera de l’Hospitalet entre Porta Diagonal i l’avinguda del Parc de Can Mercader, i en carrers més petits però amb gran volum de pas com el de Bonestar.\nTalls en cap de setmana\nTambé, des de que ha començat la desescalada, es talla el trànsit de 16 carrers del municipi els caps de setmana per a afavorir el lleure i l'oci de la població de 9h a 21h, aprofitant que els veïns i veïnes de Cornellà ja estan habituats a fer ús d’aquests espais perquè formen part del projecte ‘Diumenges sense cotxes’. Ara les restriccions a la circulació s’amplien a tot el cap de setmana.\nPel que fa a la xarxa ciclable de Cornellà, aquesta també s’ha ampliat amb l’objectiu de fomentar l’ús de la bicicleta com a mitjà de transport sostenible i saludable, permetent la distància física, a la vegada que es millora la qualitat de l'aire perquè es contribueix a la contenció del previsible augment de l'ús dels cotxes privats en el decurs de les properes fases del desconfinament.\nL’ampliació de la xarxa pedalable a Cornellà és de 21,3km. Aquesta suma suposa passar dels 17,75km actuals a aproximadament 39. La nova xarxa està formada per quatre tipus de vies diferents. Hi ha carrils bidireccionals segregats a la calçada; carrils bus-bici, exclusius per a ciclistes i autobús; carrers de convivència amb vianants, eliminant un carril de circulació del trànsit rodat a favor de l'ús exclusiu per a persones que es desplacen a peu o en bicicleta; i la senyalització de carrers de cohabitació on la bicicleta conviu amb els vehicles de motor sense poder, aquests, superar els 30 km/h.\nDes de l'inici del desconfinament per la Covid-19, l'Ajuntament ha dut a terme diferents iniciatives per facilitar una mobilitat segura i saludable, amb l’objectiu d’evitar la concentració de persones en els desplaçaments pels carrers de la ciutat, i en les zones de pas de major concurrència.\nAixí, a les voreres de fins a 4 metres es regula el sentit de la circulació dels vianants per una única vorera, utilitzant com a criteri el mateix que el de la circulació viària, caminant sempre per la dreta. I s'ha senyalitzat la direcció de circulació. També s'ha reduït el temps d’espera dels vianants als semàfors amb major concurrència, per evitar aglomeracions, sempre que el sistema de gestió ho permet.\nUrbanisme tàctic reversible\nAls espais propers als semàfors amb major concurrència, s'han senyalitzat punts d’espera que indiquen la distància social a respectar. Aquestes actuacions es realitzen “amb criteris d’urbanisme tàctic reversible, reforçant la senyalització i protecció dels espais”, han explicat des de l’Ajuntament de Cornellà.


Música en directe, i artesans de la comarca a la segon edició ‘Ontinyent Medieval’ – TV Digital Ontinyent\nHome>Cultura>Oci>Música en directe, i artesans de la comarca a la segon edició ‘Ontinyent Medieval’\nRoda de premsa presentació Ontinyent Medieval 2017. Foto: Jordi Casanova\nTV Digital Ontinyent 16/02/2017\tOci Comentaris tancats a Música en directe, i artesans de la comarca a la segon edició ‘Ontinyent Medieval’\n“Ontinyent Medieval”comptarà enguany amb la participació d’artesans de tota la comarca i donarà cabuda a actuacions musicals. Són dues de les principals novetats del mercat medieval ontinyentí organitzat per l’Ajuntament, la Diputació de València i la Societat de Festers, que enguany s’organitza per segona volta coincidint amb el Mig Any Fester, i que comptarà amb més de 120 llocs de venda i desenes d’activitats d’animació al centre històric de la ciutat.\nLa programació prevista ha estat presentada per la regidora coordinadora de l’activitat, Sayo Gandia, que compareixia junt al President de la Societat de Festers, José Rafael Sanchis, i el regidor de Cultura, Álex Borrell, per a destacar l’interès d’un mercat “que va tenir molt bona acollida l’any passat, al que estrenavem el canvi de data (anteriorment era en agost), i que enguany anem a tractar de seguir millorant”, explicava.\nAixí, “Ontinyent Medieval”tornarà a ocupar gran part dels carrers del barri Vila amb 120 llocs de venda i parades amb productes tradicionals i artesans com cerveses, embotits, pa casolà, bijuteria o vins. També hi haurà tallers, gastronomia, malabars amb focs, balls tradicionals, passacarrers, oficisartesans i per als més menuts un campament medieval amb escola de cavallers. Els espais seran els mateixos que l’any passat (C/ Roses, Trinitat, S.Pere, Església o Plaça S.Roc) tot reduint part de les parades en la Plaça Major per a reforçar la part inferior de la Plaça de Baix, que enllaça amb altra de les novetats d’enguany: les actuacions musicals a l’accés a l’esplanada de Tortosa i Delgado.\nEl regidor de Cultura, Àlex Borrell, explicava que després de la desfilada del Mig Any havia un marge d’hores que voliem reforçar en activitats, “i per això comptarem dissabte des de després de la desfilada, pasades les 20:00 hores, amb les actuacions del Grupo Eñe, Shambala i Nasanov, amb les que volem animar a la gent a acudir a gaudir de la música i també del mercat”, explicava.\nEl President de la Societat de Festers, José Rafael Sanchis, destacava que des de la Junta l’entitat “sempre hem apostat per la col·laboració plena amb l’Ajuntament i per una festa integradora amb tots, que tinga també atractius per a aquells que no són festers. En aquest sentit organitzem l’acte del pregó com a complement a un mercat que esperem que tinga una assistència masiva de visitants”, manifestava.\nSayo Gandia tenia paraules d’agraïment per a la societat de Festers i per a les diferents associacions, comerços i entitats que s’han involucrat en la iniciativa, entre els que estan l’Associació de Gegants i Cabets d’Ontinyent, la Sala Almassera, el restaurant El Tinell de Calabuig, Amanecer Eventos, el Grup de Danses d’Ontinyent, la Colla de Xirimites i Tabals El Regall i el Club de Tir amb Arc d’Ontinyent, “que amb la seua participació contribueixen a fer d’Ontinyent Medieval un pol d’atracció cap a la nostra ciutat en un moment de l’any on no hi ha massa activitats”, concloïa.\nAnterior L’equip Rugby Club Ontinyent s’estrena a la Sèrie B del Campionat Nacional de Lliga de Rugby League\nSegüent 15 aturats s’incorporen al treball amb el Pla d’Ocupació


La revista L’Aurora de Clavé homenatja el fundador del moviment coral a Catalunya - Tornaveu\nLa revista L’Aurora de Clavé homenatja el fundador del moviment coral a Catalunya\nLa revista L’Aurora de Clavé, editada per la Federació de Cors de Clavé, dedica un número especial a difondre la figura de Josep Anselm Clavé a la Catalunya Nord. Polític, compositor i escriptor, Clavé (1824-1874) és el pare del moviment coral català i impulsor del moviment associatiu. Com explica el president de la Federació, Germinal Monge, “l’obra artística, filosòfica i política de Clavé va contribuir a canviar pregonament la societat de la seva època, fins a esdevenir el model social actual. La música va ser, per a ell, un mitjà, una eina d’emancipació, d’alfabetització, d’enriquiment cultural i de socialització per a una població treballadora a qui li eren limitats els secrets del coneixement”.\nEl número especial de la revista dedica un llarg document a repassar la trajectòria de Josep Anselm Clavé en totes les àrees d’activitat en què va destacar, glossant les seves aportacions en aquests camps. A Clavé se li atribueix una reflexió que va guiar totes les seves activitats, i que actua de fil conductor del reportatge: “organitzeu-vos i sereu forts, instruïu-vos i sereu lliures, estimeu-vos i sereu feliços”.\nEn tractar-se d’un dossier especial que pretén també arribar a la Catalunya Nord, la Federació de Cors de Clavé ha optat per fer una edició bilingüe, oferint en una mateixa revista els textos en català i en francès. Aquesta revista, fundada l’any 1890, és la més antiga de les associades a l'Appec, l'Associació de Publicacions Periòdiques en Català.


De la Vega, Félix i Nacho, campions de la Lliga Bankia d'Escala i Corda - Levante-EMV\nDe la Vega, Félix i Nacho, campions de la Lliga Bankia d'Escala i Corda\nL'equip d'Almussafes s'ha impossat per 60-50 al de Pere Roc II en el trinquet de Pelayo\nlevante-emv | valència 07.04.2019 | 17:53\nFélix en la partida de hui a Pelayo\nLa Lliga Bankia en la modalitat d'escala i corda ha abaixat este diumenge el teló amb la victòria de l'equip d'Almussafes format pel debutant De la Vega, que en la seua estrena com a titular del campionat ha sigut capaç d'emportar-se el títol; pel veterà mitger Félix, que després de quatre finals disputades ha aconseguit guanyar la seua tercera Lliga; i Nacho, un pilotari que cada vegada que ha arribat al duel definitiu ha aconseguit véncer i este diumenge l'ha tornat a fer sumant al seu palmarés el segon trofeu Bankia.\nLa partida celebrada en el trinquet de Pelayo ha sigut molt igualada des del començament. El marcador ha anat parell fins al tram final on els detalls i la major regularitat dels d'Almussafes han sigut claus per a donar-los la victòria amb un resultat de 60-50 contra els seus rivals Pere Roc II, Santi i Monrabal II de Benidorm, que conclouen el gran campionat que han realitzat amb este renyit enfrontament, on han demostrat als aficionats que han omplit 'la catedral' la seua vàlua, nivell i coratge.\nEn el lliurament de trofeus, De la Vega ha sigut guardonat pel director territorial de Bankia, Jaime Casas, acompanyat per l'alcalde de la localitat guanyadora d'Almussafes, Toni González. El president de les Corts Valencianes, Enric Morera, ha coronat a Félix; i el president de la Fundació, Jose Maria Soriano i el diputat Joan Baldoví, han llorejat al punter de Nacho com a campió.\nPel que respecta als subcampions, Pere Roc II ha rebut el premi de la mà del president de la Federació de Pilota, José Daniel Sanjuan; Santi per part del president de la Diputació de València, Toni Gaspar; i a Monrabal II li ho ha entregat la diputada María José Catalá.


El nostre regidor i la Xarxa jove | Casal Jove de les Alqueries\nCasal Jove de les Alqueries / 8 Juny 2017\n“Som un municipi menut, per a nosaltres el treball en Xarxa amb altres municipis és imprescindible”.\nXavi ens parla amb passió de com influeix en una persona jove passar per associacions en la seva formació i actituds de ciutadania, i ho fa des de la pròpia experiència associativa.\nPindores informatives. Xarxa Jove\nXarxa Jove és un programa que compta amb la presència en els municipis de persones encarregades de treballar conjuntament amb els Ajuntaments i l’IVAJ.GVA JOVE, per al desenvolupament de polítiques de joventut i de programes i campanyes dirigides a joves.\n8 Juny 2017 in Informació Juvenil. Etiquetes: video, xarxa jove, Xavi Balaguer\nL’IVAJ publica una bona pràctica en la que participa les Alqueries\nVoleu conéixer joves d’altres llocs?\n← Jornada familiar a la plaça\nQuè farem a l’estiu →


DEU DIES DE JUNY PDF Gratis\nNovena entrega de la sèrie Mascarell, Deu dies de juny ens retorna a un passat no molt llunyà, a la cruel realitat dels internats franquistes, i ens mostra la fam i les humiliacions que van haver de patir els fills i les filles dels derrotats,apartats dels seus pares «per al seu bé» i convertits, en molts casos, en carn de canó de la pitjor de les barbàries. Juny de 1951, durant els dies que precedeixen a la revetlla de Sant Joan. Miquel Mascarell descobreix per sorpresa que un vell enemic és viu i lliure. Es tracta de Laureano Andrada, lúnic home a qui, abans de la Guerra, va apuntar amb una pistola i va desitjar matar\nDurant els deu dies següents, acusat d'assassinat, perseguit per la policia i alliberat per en David Fortuny, un antic agent reconvertit en detectiu privat, Mascarell viurà amagat, lluny de la Patro i de la seva filla petita Raquel, disfressat i col·laborant amb Fortuny per demostrar la seva innocència. Novena entrega de la sèrie Mascarell, Deu dies de juny ens retorna a un passat no molt llunyà, a la cruel realitat dels internats franquistes, i ens mostra la fam i les humiliacions que van haver de patir els fills i les filles dels derrotats,apartats dels seus pares «per al seu bé» i convertits, en molts casos, en carn de canó de la pitjor de les barbàries.\n📙 Aproximación crítica a la inteligencia artificial\n📕 La ficción breve de valle-inclán: hermenéutica y estrategias narrativas\n📙 Etapas 6 libro profesor\n📘 Locos por el deporte\n20 Juny 2020 ... Tot i que les dades fetes públi- ques ahir corresponien a diven- dres, aquesta víctima que va afe- gir Salut va morir dimecres 17 de juny, de ... 14 Juny 2020 ... ... prevista per al dia 21 de juny. Aquesta decisió d'avançar deu dies l'obertura de fronteres internacionals farà que la segona setmana del pla ...\nLee "Deu dies de juny (Inspector Mascarell 9) El crim del capellà pederasta" de Jordi Sierra i Fabra disponible en Rakuten Kobo. Novena entrega de la sèrie Mascarell, Deu dies de juny ens retorna a un passat no molt llunyà, a la cruel realitat dels ...\nCinc dies de juny (títol original: Cinq jours en juin) és una pel·lícula francesa dirigida per Michel Legrand, estrenada l'any 1988. Es tracta d'un relat autobiogràfic dedicat a la seva mare, Marcelle. Ha estat doblada al català. Argument\nDeu dies de juny. 9,95 € 9,45 € 5% ... Juny de 1951, durant els dies que precedeixen a la revetlla de Sant Joan. Miquel Mascarell descobreix per sorpresa que un vell enemic és viu i lliure. Es tracta de Laureano Andrada, l'únic home a qui, abans de la Guerra, ...


La Petita Llibreria: Presa del placer (Psi/cambiantes 5)\nUna novel·la que deshumanitza els essers humans i humanitza els canviants. Una novel·la que va més enllà d’una bona història i provoca una segona lectura més profunda. Una historia que demostra que els homes necessiten sentiments per ser essers complerts, que mantenir els ulls tancats a l’ambient i seguir a les masses no sempre és el millor ni el més correcte. Que la idea d’un poder absolut a les mans d’uns quants pot acabar amb la destrucció no tan sols dels enemics sinó també d’ells mateixos.\nA més en aquesta entrega introdueix un aspecte nou, un lligam profund i a tots els nivells entre dues bessones, caient una mica en el misticisme de la idea que un s’emporta tot lo bo i l’altre tot lo dolent, formant un compendi d’unió, un ying i yang on un sempre acaba sotmetent l’altre fins a cert punt.\nPer a tots aquells que no seguiu la saga no tindreu cap problema per seguir l’argument, ja que l’autora fa breu incisos per recol·locar els personatges a la trama. Cert, però, que molts matisos es perden per el camí, però la seva agilitat de ment dona la suficient consistència a la història per a si mateixa.\nLa novel·la segueix l’estil de les anteriors, repujant una mica de les últimes, dinàmica i atraient, aconsegueix fidelitat del lector i comprensió més enllà de la pròpia paraula escrita. Introdueix breus paràgrafs a l’inici de cada capítol, mostrant aspectes personals del protagonistes.\nEls protagonistes són una investigadora psi que lluita per fugir de la opressiva societat en la què viu. La científica Ashaya Aleine, que viu separada del seu fill de quatre anys i embrancada en la creació d'implants cerebrals que suposarien l'efectiva esclavització de la seva raça, és la psi perfecta: freda, impertorbable, sense sentiments ... O això aparenta encara que en realitat lluita desesperadament per salvar el seu fill i fugir amb ell. I no ens podem oblidar de la seva bessona Amara.\nL’altre protagonista és en Dorian Christensen, franctirador del clan dels DarkRiver, aquest sent un profund odi pels psi des que un d'ells va assassinar a la seva germana i, encara que és incapaç de transformar-se en la seva encarnació animal, sens dubte té ànima de lleopard. I la seva ràbia acumulada alimenta una set de venjança aclaparadora. No obstant això, no només és l'encarregat de protegir la psi rebel i el seu fill. A poc a poc la naturalesa felina de Dorian entrarà en joc per intentar enderrocar les defenses d'aquesta enigmàtica dona. I junts comprendran que el veritable enemic de vegades pot ser quelcom que portem dins.\nSobre ells recau la part crucial del fil conductor, però no podem oblidar que rere cada un d’ells hi ha d’altres personatges que creen un ambient molt familiar. A més apareix de manera potent aïllant el conflicte entre els immutables Psi i els viscerals Canviant, un tercer grup amagat sota l’Aliança Humana. Podrien ser els humans la perdició del delicat equilibri de la societat?\nNalini Singh ha recuperat el to de les dues primeres entregues, mostrant ironia, tenacitat, fidelitat als personatges i als lectors. Si la llegiu caureu presoners del seu encant.


Alba Luna, una jove catalana, denuncia que li van fer fora d'un restaurant de Gijón\nLa noia ha aprofitat les xarxes socials per explicar la seva història\nper Redacció dissabte, 23 de desembre 2017 - 22:04h | Actualitzat a 23/12/2017 22:45h\nUna jove catalana ha denunciat a les xarxes socials una suposada agressió de la policia nacional quan va visitar Gijón (Astúries). En aquest sentit la noia, Alba Luna, explica a un vídeo un exemple de la «catalanofòbia» —un terme que ella ha fet servir per descriure l'agressió, segons explica 'El Comercial'.\nPer la seva banda, la noia relata que tot va començar durant un dinar amb el seu marit, natural d'Avilés, i una amiga al restaurant El Candil. «Se'ns va asseure al costat de la taula una gent que va començar a insultar els catalans. Els vaig dir que jo era d'allà i que, si us plau, canviessin de tema per tenir el menjar en pau».\nPoc temps després, la tonalitat de la conversa va canviar i segons relata: «van començar a insultar-nos». La tensió entre tots dos van incrementar. Per la seva banda, no nega que ella també es va escalfar durant la discussió.\nEls van anar a buscar a un altre bar\n«Ens van fer fora a puntades de peu dient que som de la CUP» comenta. Explica que, després d'abandonar el restaurant, a un altre establiment es va personar la policia estatal. «M'han agredit i anirem a comissaria a denunciar-los», assegura.\nA més, després dels fets afegeix: «Tinc aquí família, però cada vegada em fan perdre més les ganes de venir». El restaurant no ha volgut quedar-se de braços plegats i també ha explicat la seva versió dels fets.\nLa versió del restaurant, segons recull el citat mitjà, en què va ocórrer el succés és diferent. José Luis Camacho, propietari d'El Candil, aclareix que «ningú els va insultar». A la seva versió «els suposats energúmens» de l'altra taula no els hi van dirigir la paraula. «Van ser vostès els que els van cridar l'atenció i la seva dona la que es va aixecar i va llançar la seva copa de vi sobre ells», remarca.\nEl propietari explica que no van pagar ni la factura\nEn aquest relat, les parets del restaurant van quedar tacades. «Després d'intentar intervenir, separar i apaivagar, vostès se'n van, ningú els fa fora, no sense abans insultar la resta dels clients». «I ni paguen la seva factura» finalitza el propietari del restaurant.\nALERTA: Detinguts 4 joves per cometre aquesta brutalitat sexual contra una dona a Vilanova i la Geltrú\nURGENT: Col·lapse a l'A-2 amb 8 accidents de més de 40 cotxes


Una veïna de Castelló d’Empúries entrega 224.000 signatures contra el malbaratament de menjar - El Gerió Digital\nCristina Romero hi ha acudit amb la xef Ada Parellada al Congrés\nDimecres, 19 d'octubre de 2016 17:02h\nUna veïna d’Empuriabrava, a Castelló d’Empúries (Alt Empordà), ha fet arribar 224.000 signatures al Congrés dels Diputats que donen suport a una petició perquè s’eviti el malbaratament de menjar a escoles, menjadors socials o empreses.\nCristina Romero les ha entregat a mig matí, acompanyada de la xef del restaurant Semproniana Ada Parellada, que per subratllar la necessitat d’aprofitar el menjar ha elaborat un centenar de ‘croquetes il·legals’ a partir de les restes de menjar d’un col·legi.\nL’objectiu de la petició és que es modifiqui la Llei de Seguretat Alimentària –que en la configuració actual provoca la il·legalitat de les croquetes de Parellada- per aconseguir augmentar l’aprofitament del menjar sobrant. La impulsora de la iniciativa ha aconseguit que al col·legi del seu fill es deixin de llençar a les escombraries les sobres del menjador.\nUna altra experiència protagonitzada per diversos col·legis de Lleida ha permès repartir més de 8.000 racions de menjar sobrant.


La UE eleva el to contra AstraZeneca pel retard en l'entrega de vacunes: "Volem saber a qui s'han distribuït" La República\nACN Brussel·les.-La Unió Europea ha retret a AstraZeneca el retard en l’entrega de vacunes previstes i eleva el to contra la companyia britànica després d’una reunió fallida aquest dilluns. “Volem […]\nACN Brussel·les.-La Unió Europea ha retret a AstraZeneca el retard en l’entrega de vacunes previstes i eleva el to contra la companyia britànica després d’una reunió fallida aquest dilluns. “Volem saber on s’han produït les dosis i a qui s’han distribuït”, ha avisat l’eurocomissiària de Salut, Stella Kyriakides. Brussel·les i els 27 continuaran les negociacions amb AstraZeneca aquesta nit per forçar una rectificació. “Les respostes no han estat satisfactòries per ara”, ha dit la xipriota. Arran d’aquesta demora, la CE exigirà a partir d’ara a les farmacèutiques que notifiquin amb antelació l’exportació de vacunes produïdes en territori europeu.\nSi el regulador de la UE avala la vacuna d’AstraZeneca i Oxford, la Comissió Europea podria donar l’autorització comercial a finals d’aquesta setmana. Ara bé, a les portes d’obtenir aquest permís, AstraZeneca va comunicar fa pocs dies que retallarà considerablement les entregues previstes en el contracte de compra anticipada amb Brussel·les.”El nou calendari no és acceptable”, ha criticat Kyriakides, que per ara no ha avançat cap acció legal per incompliment de contracte.Arran d’aquesta situació, la Unió Europea ara busca més garanties que les farmacèutiques no endarreriran la distribució de vacunes al bloc per prioritzar altres països.”Hem donat suport al desenvolupament de les vacunes amb 2.700 milions d’euros, volem claredat sobre les transaccions i les exportacions de les vacunes des de la UE”, ha defensat Kyriakides.


Autor de l'estudi: Ricard Teixidor i Palau\nPassat l’hostal de can Segarra, a la carretera de Santa Coloma a Anglès, cal seguir la baixada uns 500 metres fins a trobar un desviament que correspon a l’antic traçat de la carretera. Abans de travessar un torrent que neix al peu de can Xacó se segueix per un camí carreter fins a trobar la casa que és molt a prop i visible des de la carretera actual. Pel seu costat passava l’antic camí ral que unia Hostalric amb Anglès. Encara en queden vestigis evidents1 (cf. Figura1).\nFigura 1 . Situació del mas Esquerrà en un mapa actual\nEstat actual (any 2007)\nL’edifici està format per dues cases annexes. Al voltant hi ha les instal·lacions d’una granja. La part més antiga, coneguda com a can Sidro, correspon a la primitiva casa que podria ser del segle XVI (cf. Figura 2). És de tipologia clàssica, amb planta baixa i pis i està orientada al nord, un fet no gaire freqüent a les cases de pagès. Té un portal adovellat, fet de pedra granítica ben treballada, i dues finestres que estan emmarcades per pedra de Girona també ben treballada. Només una petita part és habitada per Joaquim Suriñac, el masover.\nFigura 2. Casa vella (can Sidro) del mas Esquerrà\nLa casa annexa és més moderna, és una construcció d’inici del segle XX (cf. Figura 3). És un edifici de construcció senzilla amb la cornisa escalonada. Va ser la vivenda, durant un temps, de la família propietària. L’any 1915, Josep Mª Font i Bach va preferir fer una nova casa annexa que restaurar l’antiga on, des de sempre, hi havien viscut els seus avantpassats. Més tard va ser ocupada per masovers. Actualment hi viu l’encarregat de la granja.\nFigura 3. Casa nova del mas Esquerrà\nLes cases properes són el mas Horta del Puig i el mas Sisó a l’altra costat de la carretera, a la banda de ponent, cal castellà i ca n’Illos a la banda de tramuntana i can Xaconic al migdia.\nEl primitiu mas Estrany de les Planes\nSegles XIII i XIV\nLa data més antiga del mas Estrany de Planes és l’any 1282. En un document surt com a propi del castell de Brunyola i l’hereu reconeix que ha de fer cens i tasca al senyor del castell, Guillem Gaufred. L’any 1336 es té constància del primer capbreu. Pere Estrany confessa ser home propi i sòlid de l’Almoina per la qual declara tenir tot el mas, amb casa i, contigua a ella, l’era, el quintà, terres fèrtils i terres ermes. A més declara tenir unes peces de terra a ses Serres (la Costa) i al coll de Canadell2. També confessa tenir el mas Costa. Un peça de terra, propera a l’hort del mas Castellà, la posseeix pel senyor de Vilademany, castlà de Brunyola. Pel mas Estrany presta anualment a l’Almoina una tasca i de cens li fa un pollatsre de trescoll, 5 sous i 4 diners i per Pasqua 2 ous. Per raó del mas Costa fa tasca i presta, també cada any, un cens de 1 diner, 1 pollastre de trescoll, 2 ous i un any altre 1 quartera de glans. Per les altres possessions també fa prestacions. Al senyor de Vilademanay, com a a castlà del castell de Brunyola, li fa, pels dos masos declarats, un cens 3 mitges quarteres de civada, 3 gallines, 1 feix de palla 1 rasa de cols, 3 mitges quarteres de vi i 6 ous; tot això ho ha de pagar entre Tots Sants i Nadal. I per l’ús de la fàbrega (o ferreria) de Brunyola ha de fer un cens anual de 3 quarteres entre ordi i civada, a mesura d’Anyells3 i 7 diners; i al ferrer de la mateixa el mateix i, a més, 1 quartera del millor vi en temps de trescolar, 1 cofí de carbó i 3 diners. Pagar tot això religiosament cada any és molt per a un pagès de remença, i més tenint present que una sèrie de males collites a partir de l’any 1339, i després les epidèmies causades per la pesta negra, causaren estralls als masos de Brunyola. Com a conseqüència, gairebé la meitat dels masos de Brunyola varen desaparèixer entre la segona meitat del segle XIV i la primera meitat del segle XV. El mas Estrany és un dels 30 que sobreviu.\nL’any 1365 el fill de Pere, Guillem Estrany, declara que el cens que fins a aquesta data havia pagat al senyor de Vilademany, a partir d’ara l’haurà de pagar a l’Almoina.\nÉs el mateix Guillem qui l’any 1398 es declara tutor del pubill Pere Pla, hereu del mas Pla d’Amont4. Confessa que tres petites peces de terra situades dintre del mateix mas són de domini directe de Guillem Falgueres d’Amont5, com a successor d’Alamanda Sabarba, i per les quals fa una tasca i mig delme.\nUn habitant del mas Estrany treballa en les obres del castell de Brunyola.\nAl llarg dels anys 1399 i 1400 l’Almoina, senyor de Brunyola, duu a terme unes obres de gran envergadura al castell que l’han de transformar totalment. Necessita molta mà d’obra que és aportada pels propis habitants de la baronia, els quals també hi contribueixen amb animals de càrrega per transportar, pedres, calç, guix, sorra, fusta i avitualles. Un d’aquests habitants és un tal Estrany (no s’espcifica el nom de pila):\n“Item compré an Estrany de Brunyola ·I· mula per tirar pedra per la obra de Brunyola. Costà ·VI· lliures, ·I· sou.”\nVers l’any 1416, dos membres de la família, Guillem Estrany i Bernat Estrany (probablement el seu fill) intervenen en un afer conflictiu a Santa Coloma de Farners, juntament amb altres quatre pagesos de la mateixa parròquia de Brunyola. El motiu ve provocat per una situació de confrontació entre els cavallers Vilademany, que havien estat castlans del castell de Brunyola, i la Pia Almoina, senyora del mateix. Els sicaris dels Vilademany campen per les terres de Brunyola, destrossen les collites i amenacen els pagesos que no paguin els delmes, tasques i censos a l’Almoina. Aquests súbdits de l’Almoina, segurament tips d’aguantar humiliacions, s’organitzen i planegen l’assassinat d’un home propi del castell de Vilademany6. L’acció la duen a terme en un dia de mercat. L’assumpte es podria haver agreujat si els senyors d’ambdues baronies no s’haguessin vist obligades a arribar a un compromís sota la pròpia tutela reial. En el compromís de l’any 1419, els Estrany i els altres participants en l’assassinat són absolts de les enquestes empreses contra ells per la cúria de Santa Coloma de Farners.\nEls hereus del mas Estrany devien tenir certa rellevància ja que l’any 1421 Bernat Estrany figura com a membre de la Universitat. En el fogatge de l’any 1497, els Estrany ja no habiten al mas. Els nou cap de casa és Antoni Escarrà , però el mas seguirà conservant el nom primitiu fins al segle XVIII.\nEls Escarrà (o Esquerrà), els nous senyors útils.\nL’any 1530 Antoni Esquerrà i el seu nebot Pere Graner, àlias Esquerrà7 , capbreven a l’Almoina el seu mas Estrany de les Planes. Les afrontacions són les mateixes del capbreu de l’any 1336 i les prestacions que fan a l’Almoina també són les mateixes, la qual, a més, ha adquirit els drets de la fàbrega per compra al successor de Bernat Sampsó. Igual que fan els hereus dels altres masos de la parròquia que no s’han redimit dels 6 mals usos, segons contempla el capítol 7è de la Reial Sentència de Guadalupe, i fins que no ho facin pagant 60 sous, els confessants han de pagar 3 sous cada any per aquest concepte. També declaren tenir per l’Almoina tot el mas Costa, amb el casal derruït i les terres unides i agregades al seu mas. Les prestacions són les mateixes que el capbreu de l’any 1336. Una dada interessant és l’esment de l’indret de Castell Vell8 al costat del qual hi ha una castanyeda que també declara. Les propietats han augmentat amb l’agregació d’un altre mas: el mas Jaume, molt proper, les cases del qual, que eren derruïdes, han estat reconstruïdes pels confessants. A més de les terres contigües, en declaren altres, més allunyades, que també pertanyen al mas. Per tot plegat han de pagar tasca, cens, delme, drets de fàbrega, drets de castlania i 3 sous anuals pels sis mal usos no redimits. Com a part del cens paguen una quartera de castanyes a mesura corrent del castell de Brunyola, anomenada castanyera i una comissió de menjar al batlle de sac una vegada els cereals han estat batuts (en temps de tascar): bastant pa de forment, vi formatge i ous. Les possessions del mas són grans, però les prestacions a l’Almoina també ho són.\nL’any 1587 Joana Escarrà, vídua deixada de Bartomeu Vidal, àlias Escarrà, capbreva el mas Canadell, derruït, de Santa Coloma de Farners, al Prior de Sant Pere Cercada que és el senyor directe.\nEn el capbreu de l’any 1666, Joan Esquerrà és el propietari útil del mas Estrany del Pla, i de l’agregat mas Costa (cf. Figura 4). Confessa totes les terres i també les prestacions que fa a l’Almoina que són les mateixes de l’última capbrevació. El mas Jaume, amb les cases derruïdes, ja no li pertany, del qual entre els anys 1648 i 1659 ha venut la majoria de les seves terres a Pere Horta del Molí; només en declara com a seu un tros de bosc i una vinya9. En un altre declarant del mateix capbreu, apareix com a senyor útil del mas Masdevall i també del mas Ferrer de Brugueres.\nEl mas Escarrà passa a ser propietat dels Font.\nFigura 4. Full d’inici de la capbrevació de l’any 1666 de Joan Esquerrà a favor de l’almoina del pa de la seu de Girona. És una còpia transcrita i traduïda a un llibre d’arxivació del s. XVIII (AHG).\nL’any 1731Francesc Escarrà i Caterina Escarrà, cònjuges, es veuen obligats a vendre tot el mas Escarrà, el mas Canadell, de Santa Coloma de Farners, el mas Masdevall i altres terres, per execució de la Cúria del castell de Brunyola. El propietari del mas Moixach compra aquest últim i el comprador del mas Esquerrà, i del mas Costa agregat, és Jaume Horta del Molí, de la mateixa parròquia. L’any 1740, Isidre Font10 compra el mas i les altres possessions pel preu de 750 lliures. Els Font seran els nous propietaris del mas fins a mitjans del segle XX. El mateix comprador fa capbrevació al paborde de l’Almoina l’any 1764. Després de confessar-se com a home propi i sòlid de la mateixa i retre-li sagrament d’homenatge i fidelitat, és declara propietari útil del mas Escarrà olim anomenat mas Estrany de les Planes. També declara que farà residència contínua al mas i pagarà els tres sous anuals per al mals usos que no hauran estat redimits fins que pagui els 60 sous contemplats en la Sentència Arbitral esmentada anteriorment. En el present capbreu també declara posseir, el mas Costa, i les dues peces, una plantada de castanyers i l’altre boscosa, que havien estat del mas Jaume.\nPer tot plegat ha de pagar tasca, cens, delme, drets de fàbrega i drets de castlania. El seu fill, un altre Isidre Font, fa capbrevació el 1795, del mas Escarrà i del mas Costa. També declara tenir domini directe del Real Hospici la Casa Nova d’en Torramilans, de trenta vessanes de terra, i tot el mas Torramilans, l’extensió del qual no especifica. L’any 1801 és batlle del castell de Brunyola. Tot i que no en tinc constància documental, deu ser entre la segona meitat del segle XVIII i la primera meitat del XIX quan dintre de les grans terres que posseïa el mas, es varen segregar parcel·les que donarien lloc a nous masos. Un d’ells va ser la Casa Nova de l’Esquerrà.\nEls Font viuen al seu mas fins a mitjans del segle XX\nFill d’Isidre Font, va ser Il·luminat Font i Comta. El dia 20 de novembre de 1834 va comprar el castell de Brunyola a l’Hospici de Girona. El seu fill hereu Salvador Font i Simon (1822-1900) va mantenir les propietats i va continuar residint al mas. Va tenir vuit fills: Josep Mª, Florenci, Maria, Carles, Loreto, Remei, Joan i Constantí. L’hereu Josep Mª Font va ser una persona emprenedora i dinàmica. Va ser un gran defensor de l’explotació de l’avellaner com a arbre fruiter. En el XIX Congrés de la Federació Agrícola Catalana - Balear, celebrat a Santa Coloma de Farners el mes de junt de l’any 191611 és un dels 5 ponents12 que promou el conreu d’aquest arbust a les terres de la Selva. L’any 1922 va vendre el castell de Brunyola al propi Ajuntament el qual el va destinar a casa consistorial i a escoles.\nLluís Font i Taberner (1893-1978), l’hereu, va vendre el mas a Josep Morell i Trias, de Santa Coloma de Farners, l’any 1940.\nVull fer palès el meu agraïment als germans Josep Mª (acs) i Margarida, fills de Constantí Font i Carme Pèlach per l’aportació de dades sobre la seva família.\n1 Aquest camí antic me’l va mostrar el masover del mas, Joaquim Suriñac, el febrer de 2003.\n2 AHG. Fons Hospici. Volum nº 361\n3 Mesura d’Anyells. A la Baixa Edat Mitjana, les mesures d’Anyells eren les que s’usaven al bisbat de Girona. La quartera, era equivalent a 14,20 litres.\n4 El mas Pla d’Amont ja estava derruït el segle XVI, els terres del qual van ser agregades al mas veí Pla d’Avall o Pla del Molí. Se situava a prop d’aquest.\n5 L’hereu del mas Falgueres d’Amont (l’actual mas Falgueres) era alhora home propi de l’Almoina i senyor directe de moltes terres de masos de la parròquia de Brunyola.\n6 Els cavallers Vilademany havien estat els castlans de Brunyola. Tenien el domini directe del mas Castellà i algunes terres veïnes. Posseïen el castell de Vilademany situat al terme d’Aiguaviva en el límit amb la parròquia de Salitja.\n7 AHG. Fons Hospici. Volum nº 361.\n8 Del Castell Vell en queden la base d’una torra cilíndrica i alguns murs d’una edificació adjacent.\n9 A.H.G. Fons Hospici, volum nº 362.\n10 A.H.G. Fons Hospici, volum nº 332. Isidre Font podria ser germà de Salvador Font, l’hereu i propietari del mas Font de la mateixa parròquia de Brunyola. Aquesta possibilitat la baso en un document en el qual un tal Isidre Font compra el mas Palau al seu germà Salvador l’any 1771.\n11 XIX Congrés de la Federació Agrícola Catalana-Balear, celebrat a Santa Coloma de Farners, l’any 1916. Edita: Estampa de F. Altés, Barcelona, 1918.\n12 Un altre dels ponents sobre el mateix tema és Joan Pèlach, propietari del mas Pèlach d’Estanyol.


El Museu participa a la conferència anual 2014 d’ICOM NATHIST – Museu de Ciències Naturals\nEl Museu participa a la conferència anual 2014 d’ICOM NATHIST\nDacha Atienza, cap de l'Àrea científica del Museu.\n10 octubre 2014 6 setembre 2017\nEls museus d’història natural fan front a molts reptes, i han de trobar maneres noves per donar-se a conèixer. En el despertar de la crisi financera global, els fons són reduïts, al mateix temps que hi ha una creixent pressió per seguir sent rellevant per als visitants, finançadors i amants de la ciència.\nEl coneixement rigorós ha de estar equilibrat amb la popularització de la ciència. Hi ha cada vegada més espais per permetre que les parts interessades, públiques i d’altres, puguin treballar de manera conjunta els missatges que es poden donar en el context del museu. Temes com l’ètica o l’origen dels pobles s’estan explicant als museus d’història natural d’una manera mai vista fins i tot fa deu anys.\nAquesta conferència està dedicada a totes aquestes consideracions. Hem de ser capaços de fer atractius i actuals els museus d’història, per assegurar el seu lloc com col·laboradors eficaços en la conservació dels ecosistemes naturals i de les societats humanes per aquesta generació i les futures.\nEl Museu de Ciències Naturals, membre del Comité Internacional NATHIST (grup professional format exclusivament per membres d’ICOM, que es centra en l’estudi dels museus i col·leccionsde ciències naturals ) participarà en aquesta conferència amb la presentació de dos ponències:\nInclusive museums contribute to social change\nBioBlitzBCN: públic engagement, citizen science and biodiversity recording\nPodeu trobar més informació al web del Comité Internacional NATHIST .\nPrevious Post Crònica del primer Delta Birding Festival\nNext Post El Museu Blau, primer museu de Catalunya en constituir un Consell d’infants


The Red Lion Inn Todwick Regne Unit - Ofertes d'hotels amb els MILLORS DESCOMPTES EN LÍNIA\nSheffield Road, Todwick, Todwick, Regne Unit, S26 1DJ - Veure al mapa\nTant si es tracta d'un viatge de plaer com si és de negocis, The Red Lion Inn és una elecció d'allotjament magnífica quan visiten Todwick. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, The Red Lion Inn és compromet a que la seva estada sigui el més còmoda possible. L'hotel ofereix accés a una gran gama de serveis, inclosos magatzem d'equipatge, servei d'habitacions, instal·lacions per a reunions i banquets , habitació familiar, restaurant.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Todwick, faci de The Red Lion Inn la vostra llar.\nTots els tipus de viatgers (624) Parelles (346) Viatgers en solitari (124) Famílies amb infants petits (61) Famílies amb infants grans (37) Grups (56)\nAllotjaments a Todwick


El Govern estatal ha aprovat activar la primera línia d’avals públics a pimes i autònoms prevista en el Reial Decret Llei 8/2020\nEl Govern estatal ha aprovat activar la primera línia d’avals públics a pimes i autònoms prevista en el Reial Decret Llei 8/2020 de 17 de març, a través de l’ICO, per donar liquiditat a autònoms i empreses de 100.000 milions d’euros. En aquest sentit, ahir el Consell de Ministres va aprovar les característiques del primer tram de la línia, per un import de 20.000 milions d’euros, el 50% del qual es farà servir per garantir préstecs d'autònoms i pimes.\nNo s'ha fixat un tipus d'interès màxim per als préstecs però sí un termini màxim de cinc anys.\nEns informem des del Instituto de Crédito Oficial (ICO), que estan treballant en el desenvolupament del Contracte de Garantia amb les entitats financeres, perquè sigui signat amb l'ICO quan abans millor. Un cop signat, les entitats posaran els préstecs a disposició dels autònoms i empreses. Calculen que la línia trigarà a estar operativa uns deu dies aproximadament.\nAquestes línies de finançament es tramitaran en les entitats financeres. La Cecot, a través del Servei d'Assessorament en productes financers, posa a disposició d'empreses i autònoms un equip d'especialistes de les principals entitats financeres.\nServeis i Productes Financers


Com afecten les malalties neuromusculars a la respiració | Consumer\nExisteixen més de 150 malalties que no són respiratòries en si, però que afecten de manera molt important al sistema respiratori\nPer EROSKI Consumer 26 de setembre de 2018\nLes malalties neuromusculars (ENM) són un grup de malalties neurològiques progressives que tenen, en la seva majoria, un origen genètic. Existeixen més de 150, totes elles considerades malalties rares. Aquestes patologies cròniques poden aparèixer a qualsevol edat, encara que més del 50 % ho fan en la infància. Els músculs són els principals afectats, i això dona lloc a debilitat, contractures i deformitats, entre altres conseqüències. A més, generen discapacitat, pèrdua d’autonomia personal i càrregues psicosocials importants. Però també influeixen en la respiració, com veurem en aquest article, on es detallen els símptomes, el tractament i els consells que tenir en compte diàriament.\nCom repercuteixen les malalties neuromusculars en la respiració\nLes ENM afecten a tots els músculs del cos, incloent als músculs respiratoris. Aquest problema fa que la respiració sigui molt superficial, la qual cosa provoca una acumulació del diòxid de carboni, és a dir, del gas de deixalla produïda en la respiració. Quan es veu afectada la musculatura respiratòria inspiratoria, és a dir, l’encarregada d’ajudar al fet que el pulmó s’ompli d’aire, es produeixen les següents conseqüències:\n1. La capacitat vital pulmonar (màxima quantitat d’aire que pot expulsar una persona després d’una inhalació màxima) disminueix de manera progressiva segons va avançant la malaltia.\n2. La capacitat de distendre’s els pulmons i el tórax també es veu disminuïda.\n3. La quantitat d’oxigen disponible per utilitzar-se és menor.\nLa tos és un acte reflecteixo del nostre organisme que ens ajuda a expulsar secrecions o objectes estranys de l’aparell respiratori. El seu funcionament evita que els pulmons es danyin o lesionin durant una infecció respiratòria i ajuda a prevenir malalties. Però si es veu afectada la musculatura espiratoria, la tos es torna ineficaç, i això impedeix l’eliminació de secrecions. Això afavoreix que s’acumulin en el seu interior i es produeixin infeccions respiratòries.\nLa musculatura de la zona de la faringe, cridada orofaríngea, és l’encarregada, entre altres coses, d’evitar que menjar, aigua o saliva passin al pulmó. Quan aquesta musculatura es veu afectada pot produir-se una broncoaspiración, donant lloc a infeccions respiratòries.\nQuins són els símptomes respiratoris d’aquestes malalties\nEls principals signes i símptomes de disfunció respiratòria en les ENM són els següents:\nAugment de la freqüència cardíaca i respiratòria.\nÚs de la musculatura accessòria en la respiració, com els músculs del coll.\nDificultat per respirar estant tombat (ortopnea).\nSensació d’ofec en repòs.\nAlteracions del somni: sudoració nocturna, despertessis freqüents, malsons, ronquido, maldecaps matutinos, somnolència diürna i disminució de l’atenció.\nCom ha de ser el tractament respiratori?\nPer mitigar les conseqüències respiratòries que produeixen les ENM és aconsellable realitzar diàriament exercicis respiratoris guiats per un fisioterapeuta especialitzat. Mantenir l’expansió pulmonar és un dels objectius d’aquest tractament. Les tècniques més usades són la respiració abdominodiafragmática, les ventilacions dirigides i l’ús de l’inspirómetro d’incentiu. Aquests exercicis poden complementar-se amb exercicis assistits de màxima capacitat inspiratoria.\nFer una neteja pulmonar correcta és fonamental per evitar infeccions. Algunes de les tècniques de drenatge de secrecions utilitzades són la tos assistida manual i l’assistència mecànica a la tos, juntament amb l’aspirador de secrecions. A més, es podrà enfortir la musculatura respiratòria usant tècniques de reentrenamiento amb dispositius difícils.\nQuan els pulmons no són capaços d’agafar l’oxigen necessari i eliminar el diòxid de carboni, es produeix el fracàs respiratori. Per solucionar aquest problema s’empra la ventilació mecànica no invasiva.\nPer evitar que les activitats de la vida diària produeixin dispnea (sensació d’ofec), és aconsellable que totes elles es duguin a terme aplicant tècniques d’estalvi energètic.\nOrganitzar la rutina mantenint un equilibri entre els períodes d’activitat i descans.\nHi ha activitats que han de fer-se asseguts amb moviments lents.\nLes tasques han de ser simplificades i realitzar-les sense presses.\nFer les activitats coordinades amb la respiració.\nUsar el tractament d’oxigenoteràpia pautat.\nPer a qualsevol dubte o consulta poden contactar amb els nostres educadors especialitzats a través del correu cuentanos@lovexair.com.\nmúsculos-ca pulmons respiració


Apartment Nord vrie 6C Blankenberge Bèlgica - Ofertes d'hotels amb els MILLORS DESCOMPTES EN LÍNIA\nZeedijk Cb 109, Blankenberge, Blankenberge, Bèlgica, 8370 - Veure al mapa\nMés informació sobre Apartment Nord vrie 6C\nConvenientment situat a Blankenberge, Apartment Nord vrie 6C és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment Nord vrie 6C, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Habitació familiar són només algunes de les comoditats que fan que Apartment Nord vrie 6C sigui diferent dels altres hotels de la ciutat.\nL'ambient de Apartment Nord vrie 6C es reflexa en cada habitació. balcó/terrassa, aparell de televisió, reproductor de DVD/CD, nevera, forn microones són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Apartment Nord vrie 6C és una selecció idònia per a la vostra estada a Blankenberge.


Penjat d'un fil - Masia Can Roda - Vi dolç - DO Alella\nMartorelles - Barcelona (Catalunya)\nEn Can Roda s'elaboren vins de forma totalment tradicional, amb elements biològics que donen com a resultat un vi completament ecològic i deliciós.\nMitjançant verema de raïm seleccionat de vinyes velles, són penjades en «sol i serena» durant aproximadament 3 mesos de manera que s'aconsegueix una concentració de sucres per pansiment, aconseguint-se un most d'aproximadament 21° d'alcohol.\nFermentació alcohòlica parcial del most per aturada de la fermentació mitjançant fred restant una part de sucres per a fermentar.\nDe color daurat amb reflexos de mel, brillant i amb presència de llàgrima densa.\nLes seves aromes recorden a fruites en almívar com el meló, el préssec, l'albercoc, que evoquen una sensació dolça, sobre uns tocs vegetals frescos d'herba tallada.\nL'entrada en boca és tranquil·la, de pas elegant, embolica tot el paladar amb una dolçor molt agradable, de final complex a herbes aromàtiques, ombria i subtils tocs de fum.\nEntre 6-8 °C


Centres. Als centres... Premis i concursos. Mobile Learning Awards 2014. XTEC - Xarxa Telemàtica Educativa de Catalunya\nEl 20 de febrer a la cerimònia de lliurament que se celebrarà en el marc de l'ITworld Edu 6\nEls dispositius mòbils han canviat la manera d’entendre la informació digital. Professors i alumnes aprofiten aquesta tecnologia per portar-la a les aules i innovar en els processos d’ensenyament i aprenentatge.\nMobile World Capital Barcelona amb la col·laboració de la Generalitat de Catalunya, l’Ajuntament de Barcelona i la GSMA convoquen l'edició dels Mobile Learning Awards 2014 dins del programa mSchools. En aquesta segona edició hi haurà dues modalitats, una adreçada a l’alumnat i l'altra al professorat dels centres educatius de Catalunya.\nEls participants han de realitzar i publicar una presentació multimèdia de l’experiència real de centre o d’aula que descrigui el seu procés de disseny, desenvolupament i avaluació.\n1r premi: 3000 euros en un xec regal.\n2n premi: 1500 euros en un xec regal.\n3r premi: 1500 euros en un xec regal.\n2 accèssits: 500 euros en un xec regal.\nAquesta convocatòria va adreçada als alumnes dels centres educatius de Catalunya.\nCal presentar una micronarració audiovisual, de 3 minuts com a màxim, enregistrada amb un dispositiu mòbil (netbook, tauleta o telèfon mòbil) i editada segons uns requisits formals establerts a les bases del concurs. Els participants hauran d’imaginar l’impacte de la tecnologia mòbil a l’educació en un futur pròxim. Es podrà treballar amb qualsevol gènere i tècnica narrativa a partir del tema “L’escola del demà”, fent una descripció del potencial i dels usos eficients de les tecnologies mòbils.\nPremis per a cadascuna de les quatre categories:\n1r premi: Tauleta Galaxy Tab 3 de 10” (o similar), funda protectora i certificat de finalista per a cada membre de l'equip guanyador (alumnes i professor).\n2n premi: Tauleta Galaxy Tab 3 de 7” (o similar), funda protectora i certificat de finalista per a cada membre de l'equip guanyador (alumnes i professor).\n3r premi: Certificat de finalista per a cada membre de l'equip guanyador (alumnes i professor).\nMLA 2014 - termini\nEl termini de presentació de treballs va finalitzar el dia 9 de febrer de 2014.\nEl lliurament de premis es realitzarà el dia 20 de febrer en el marc de l'ITworldEdu6.\nAgraïm als centres la seva participació.


Caramels de pa de pessic coberts amb xocolata | Chocolates Torras\nEstàs organitzant una festa infantil i t’agradaria preparar alguna cosa que sorprengués a tots els nens i nenes? Avui et deixem amb una recepta la mar de simpàtica que segur que et pot servir! Es tracta d’uns caramels molt especials, fets amb pa de pessic i coberts amb xocolata.\n500 g de de pa de pessic\n250 g de xocolata negra Fondant 70% cacau Torras o de Cobertura de xocolata blanca en gotes Torras\nIngredients per decorar: fruits secs, trossos de sucre o xocolata de colors\nComençarem esmollant el pa de pessic poc a poc, fins a aconseguir molles petites, que anirem posant en un bol força ample. Un cop les tinguem totes, hi afegirem el formatge per untar i barrejarem amb les mans fins a obtenir una massa homogènia.\nTot seguit, tocarà fer unes quantes manualitats! Amb la massa resultant, farem boletes i les anirem co·locant sobre una safata.\nQuan les boletes estiguin llestes, fondrem 50 g de xocolata. Només 50 g! Aquesta xocolata ens ha de servir per unir els pals amb la massa. Per fer-ho, untarem cadascun dels pals amb una mica de xocolata, i els anirem clavant a cadascuna de les boletes. A continuació, les posarem a la nevera fins que es solidifiquin i quedin enganxats.\nPer començar amb la cobertura, fondrem la resta de la xocolata i hi anirem submergint els caramels de pa de pessic. Quan estiguin coberts de xocolata, els traurem i els col·locarem en una superfície on quedin subjectes i es puguin assecar correctament.\nAbans que la xocolata es solidifiqui, decorarem el caramel amb allò que més ens agradi. Nosaltres us proposem fer-ho amb trossos de fruits secs, com ametlles, o sucre i xocolata de colors.\nJa ho veieu, una recepta senzilla i amb èxit assegurat!


Els Xiquets del Serrallo trien Carme Forcadell per apadrinar el pilar caminant del dia 24\nL'expresidenta del Parlament, Carme Forcadell.\nLa colla vol convertir l'actuació en una mostra de reivindicació i reconeixement a l'expresidenta del Parlament i la resta de presos polítics i els exiliats\nActualitzada 21/09/2018 a les 10:37\nCarme Forcadell, presidenta del Parlament de Catalunya empresonada a Mas d'Enric dins el procés contra el sobiranisme català, serà la padrina del pilar caminant dels Xiquets del Serrallo aquest pròxim 24 de setembre dins les festes de Santa Tecla.\nLa colla ho ha fet públic aquest divendres explicant les raons d'aquesta elecció: «Des dels Xiquets del Serrallo volem denunciar el moment polític i social que estem vivint a Catalunya i a la vegada retre homenatge als presos polítics i exiliats».\nLa colla serrallenca ha triat la figura de Carme Forcadell, «provinent de la província de Tarragona i ferma defensora de la cultura d'aquest país per tal de fer visible totes i tots els represaliats».\nForcadell ha fet arribar una carta a la Colla expressant la seva satisfacció per poder apadrinar aquest pilar i al mateix temps, com explicaven des de la formació,»lamentant no poder gaudir en persona d'aquesta baixada dels pilars caminant».\nLa carta de Forcadell als Xiquets del Serrallo\nAmics, amigues, és un honor que hagueu pensat en mi per apadrinar la vostra Colla en la baixada dels pilars del dia de la Mercè.\nM’encantaria poder ser amb vosaltres, gaudir admirada d’una prova que sembla impossible d’assolir, i que tanmateix, heu aconseguit completar 22 edicions seguides. Malauradament, com sabeu, em tenen retinguda en una presó per haver defensat el Parlament, les llibertats i la democràcia. No us puc acompanyar, tot i ser a pocs quilòmetres de vosaltres, però no vull deixar passar l’oportunitat per adreçar-vos 3 missatges.\nEl primer: Xiquets del Serrallo, heu d’arribar fins a l’Ajuntament! No em feu quedar malament… No vull ser la padrina de l’any que es va trencar la ratxa.\nEl segon: Les colles castelleres, totes, sou part essencial de la nostra cultura. I alhora, cal que tothom ho sàpiga, les colles ajudeu a fer comunitat, ajudeu a construir una societat millor. Perquè transmeteu valors positius com l’esforç o la solidaritat, perquè contagieu l’esperit de la superació personal i col·lectiva. I ho feu aplegant persones amb idees diferents, d’orígens diferents, de totes les edats, que s’uneixen en el repte comú d’aixecar els castells. Sou, per tant, un referent, un exemple valuós per a la Catalunya oberta, acollidora, plural i solidària, que aspira a construir un país més just, més democràtic i més lliure.\nI el tercer missatge: Com a país, tenim per davant reptes immensos. Si ho aconseguim fer tan bé com vosaltres amb la baixada dels pilars, si aconseguim sumar esforç, estratègia, seny i determinació, podem fer realitat el que ara pot semblar impossible. Perquè com dic sempre, la gent d’aquest país mai falla. I el futur de Catalunya el decidiran les catalanes i els catalans.\nMolta sort a les 4 colles! I gaudiu al màxim les Festes de Santa Tecla!\nVisca Tarragona! i Visca Catalunya!\nCarme Forcadell i Lluís, presó Mas d’Enric (el Catllar).\nComenta el contingut : Els Xiquets del Serrallo trien Carme Forcadell per apadrinar el pilar caminant del dia 24